દિલ્હીનાં સટે ફરીદાબાદમાં આવી જ એક ઘટના બની છે કે જે સાંભળીને તમને સબંધો પરથી વિશ્વાસ ઉઠી જશે. સગીર વયની પીડિત બાળકીઓ માતા-પિતાનાં મૃત્યુ બાદ તેમના કાકા અને તાઉ (મોટા પપ્પા) સાથે રહેતી હતી. બંને બાળકીઓએ પોતાના કાકા અને તાઉથી કંટાળીને પોતાની માસીને આ અંગે ફરિયાદ કરી. બંને સગીરાઓએ તેના કાકા અને તાઉ પર છેડતી અને યૌન શોષણનાં આરોપ લગાવ્યા છે. પોલીસ કમિશ્નર અને મહિલા આયોગને આ અંગે ફરિયાદ કરવામાં આવી છે. મહિલા આયોગ દ્વારા કડક પગલા ભરવાનાં આદેશ આપવામાં આવ્યા છે.